# KOPSAVILKUMS

## Atbildes uz biežāk uzdotajiem jautājumiem

|  |  |
| --- | --- |
| Programmas nosaukums: | Latvijas valsts budžeta finansētā programma “Atbalsts NVO Covid-19 krīzes radīto negatīvo seku mazināšanai” |
| Projektu pieteikumu konkursa numurs: | 2021.LV/NVO\_COVID/ |
| Projektu pieteikumu konkursa izsludināšanas datums: | 21.12.2020. |
| Projektu pieteikumu iesniegšanas termiņš: | 18.01.2021. |
| Projektu izmaksu attiecināmības periods: | 01.11.2020. – 30.06.2021. |

|  |  |  |  |  |  |
| --- | --- | --- | --- | --- | --- |
| Nr. | Jautājums | | Atbilde | | Atsauce |
| 1. **Par projekta iesniedzēju:** | | | | | |
| 1.1. | | Kā saprast, vai organizācija ir atbilstošs projekta iesniedzējs? | | Projekta iesniedzēja atbilstības nosacījumi sniegti Konkursa nolikuma 3.punktā “Prasības projekta iesniedzējam”   * Sniedz pārbaudāmu informāciju par iepriekšējo darbību Covid-19 krīzes negatīvo seku un izplatības mazināšanā, un apliecina; * darbojas pilsoniskās sabiedrības attīstības jomā; * risina sabiedrības vai atsevišķu grupu identificētās problēmas sabiedrības labklājības celšanai; * darbojas ne tikai savās interesēs vai savu biedru komerciālajās, profesionālajās vai politiskajās interesēs, tā mērķis ir darboties plašākas sabiedrības labā, risinot jautājumus, kas saistīti ar atsevišķu iedzīvotāju grupu vai visas sabiedrības labklājību; * ir neatkarīgs no publiskās pārvaldes, politiskām partijām, reliģiskām organizācijām, komerciālām organizācijām un to ietekmes (tai skaitā, biedru vidū un pārvaldes institūcijās pēc īpatsvara vai darbības ietekmes uzskaitītās organizācijas vai to oficiālie pārstāvji ir mazākumā); * projekta iesniedzējs neatbilst nevienam no Publisko iepirkumu likuma 42.panta pirmajā daļā minētajiem kandidātu un pretendentu izslēgšanas gadījumiem; * projekta iesniedzējs par tām pašām projekta attiecināmajām izmaksām, par kurām iesniegts projekta pieteikums, nav saņēmis un nesaņems finansējumu no citiem avotiem; * projekta iesniedzējam nav neatbilstoši veiktu izdevumu maksājumu parādu citos projektos, kas tiek finansēti no valsts vai pašvaldību budžeta vai Eiropas Savienības politiku instrumentu un pārējām ārvalstu finanšu palīdzības programmām.   Projekta iesniedzējs nevar būt:   * darba devēju organizācijas un to apvienības; * arodbiedrības un to apvienības; * reliģiskās organizācijas un to iestādes; * politiskās partijas un to apvienības; * dzīvokļu apsaimniekošanas biedrības; * amatieru sporta un kultūras kolektīvi. | Konkursa nolikuma  1.2. punkts  3. punkts  Apliecinājums projekta pieteikuma veidlapā D sadaļa |
| 1.2. | | Vai ir atbalstāms projekta iesniedzējs, kuram projekta aktivitātes tiks uzsāktas pēc līguma noslēgšanas? | | Nē, konkursā tiek atbalstītas tikai tādas NVO, kuras darbības Covid-19 krīzes seku un Covid-19 izplatības mazināšanai ir uzsākušas ne vēlāk kā 2020.gada 1.novembrī.  Konkursā netiek atbalstītas tādas NVO, kuras tikai plāno uzsākt iniciatīvas vai darbības Covid-19 krīzes negatīvo seku mazināšanā. | Konkursa nolikuma 1.8.punkts un 1.9.punkts |
| 1.3. | | Kāda informācija ir jāsniedz projekta pieteikuma A3.sadaļā, ja projekta iesniedzējs ir saņēmis materiālus ziedojumus? | | A.3. sadaļā norāda Finansējums un finansētājs – norāda darbības veikšanai izmantoto finansējuma apmēru un tā avotus (valsts budžeta līdzekļi, privātais finansējums, ES finanšu līdzekļi, un norāda institūciju/organizāciju, kura piešķīrusi finanšu līdzekļus). Gadījumos, kad aktivitātēm nebija nepieciešams finansējums, finansējums jānorāda naudas izteiksmē vai kā, piemēram, materiālais ziedojums, brīvprātīgais darbs. Vienlaikus norādot arī finansētāju. Ja nav iespējams norādīt tīmekļa vietni vai citu informācijas avotu – iesniedz informāciju, no kuras var pārliecināties, ka norādītās darbības un to ietvaros veiktās vai procesā esošās aktivitātes ir īstenotas vai uzsāktas, piemēram, līgumu/darījumu kopijas par sniegtajiem pakalpojumiem. | Metodiskie norādījumi projekta pietikuma aizpildīšanai |
| 1.4. | | Vai organizācija, kas dibināta 2020.gada 30.februārī var iesniegt projektu pieteikumu? | | JĀ. Projekta pieteikumu var iesniegt organizācija, kas   1. Sniedz pārbaudāmu informāciju par iepriekšējo darbību Covid-19 krīzes negatīvo seku un izplatības mazināšanā, un apliecina ; 2. darbojas pilsoniskās sabiedrības attīstības jomā; 3. risina sabiedrības vai atsevišķu grupu identificētās problēmas sabiedrības labklājības celšanai; 4. darbojas ne tikai savās interesēs vai savu biedru komerciālajās, profesionālajās vai politiskajās interesēs, tā mērķis ir darboties plašākas sabiedrības labā, risinot jautājumus, kas saistīti ar atsevišķu iedzīvotāju grupu vai visas sabiedrības labklājību;   ir neatkarīgs no publiskās pārvaldes, politiskām partijām, reliģiskām organizācijām, komerciālām organizācijām un to ietekmes (tai skaitā, biedru vidū un pārvaldes institūcijās pēc īpatsvara vai darbības ietekmes uzskaitītās organizācijas vai to oficiālie pārstāvji ir mazākumā) | Konkursa nolikuma  3.1.3. punkts |
| 1. **Par attiecināmajām un neattiecināmajām izmaksām:** | | | | | |
| 2.1. | | Vai iekārtu iegāde ir attiecināma gan iniciatīvām un darbībām, gan pakalpojumu nodrošināšanai? | | Jā, iekārtu un materiālu iegāde ir attiecināmās izmaksas, ja tās iegādātas nolikuma 1.6.punktā noteikto darbību īstenošanai – 1.6.1.“Atbalsts NVO iniciatīvām un darbībām” un 1.6.2.“Atbalsts NVO pakalpojumu nodrošināšanai”. | Konkursa nolikuma 4.2. punkts |
| 2.2. | | Vai apmācību/semināru pakalpojuma izmaksas ir attiecināmas? | | Attiecināmās izmaksas ir personāla atlīdzība un ar to saistītās nodokļu izmaksas (tai skaitā, uzņēmējdarbības riska valsts nodeva), kā arī iekārtu un materiālu iegāde, kas ir nepieciešama šī nolikuma 1.6.punktā noteikto darbību īstenošanai.  Mācību pakalpojuma kompleksas izmaksas, kā atsevišķa budžeta izmaksu pozīcija, nav atbalstāma. Tomēr, lai sekmīgi sniegtu savus pakalpojumus mērķa grupai, lektoru atalgojums, telpu nomas izdevumi, kancelejas izdevumi ir attiecināmās izmaksas | Konkursa nolikuma 4. punkts |
| 1. **Citi jautājumi:** | | | | | |
| 3.1. | | Kāpēc Projekta īstenošanas izmaksās ir atsevišķi izdalītas grāmatvedības pakalpojumu izmaksas, kā tās atšķiras no administratīvajās izmaksās iekļautajām grāmatvedības izmaksām? | | Ja projektā grāmatvedis tiek piesaistīts tikai uz projekta administrēšanu (gatavo projekta finanšu atskaites, veic aprēķinus un izmaksas projekta personālam, pakalpojumu sniedzējiem u.c.), tad šīs izmaksas attiecas uz projekta administratīvajām izmaksām un tās jānorāda budžeta 3.pozīcijā “Administratīvās izmaksas”, ievērojot, ka projekta administratīvās izmaksas nepārsniedz 20% no projekta kopējām attiecināmām izmaksām.  Ja grāmatvedības pakalpojums nepieciešams projekta aktivitāšu īstenošanai, piemēram, aktivitātes ietvaros no kādas organizācijas tiks saņemti mantiskie ziedojumi projekta mērķa grupai, kas organizācijā tiks kārtoti atbilstoši likumam “Par grāmatvedību”, tad šīs izmaksas attiecas uz projekta aktivitāšu īstenošanas izmaksām un tās jānorāda budžeta 2.8.pozīcijā “Grāmatvedības pakalpojumu izmaksas”. | Konkursa nolikuma 4.2.1.10.punkts  4.3. punkts |
| 3.2. | | Vai ir noteikta kāda konkrēta veidlapa/forma, kuru jāaizpilda, lai apliecinātu biedru/dibinātāju skaitu? | | Fonda interneta vietnē ir ievietots veidlapas paraugs “Apliecinājums”  <https://www.sif.gov.lv/index.php?option=com_content&view=article&id=11145%3AIzsludinats-konkurss-NVO-atbalstam%2C-kas-piedalas-Covid-19-seku-parvaresana-pieejamais-finansejums-564-000-EUR&lang=lv>  Tomēr tas neizslēdz iespēju sagatavot šo apliecinājumu pēc projekta iesniedzēja brīviem uzskatiem un iespējām. Apliecinājumā jānorāda visu nepieciešamo informāciju saskaņā ar konkursa nolikuma 3.2.3. punktā noteikto – Projekta iesniedzējs iesniedz apliecinājumu par biedru/dibinātāju skaitu, no kura var pārliecināties par īpatsvaru, un pievieno projekta pieteikuma dokumentācijai. | Konkursa nolikuma 3.2.3.punkts |
| 3.3. | | Vai viena projekta ietvaros var plānot aktivitātes, kas atbilst vairākiem darbības virzieniem? | | Jā, organizācija var iesniegt projektu pieteikumus, kuri ietver vienu vai abus darbības virzienus:   1. “Atbalsts NVO iniciatīvām un darbībām”. 2. “Atbalsts NVO pakalpojumu nodrošināšanai”.   Projektu novērtējumu neietekmē atzīmēto darbības virzienu skaits, svarīga ir projektā piedāvātā risinājuma (aktivitāšu kopuma) atbilstība projektā definētajai problēmai un mērķa grupas vajadzībām. | Konkursa nolikuma 1.6.punkts  1.8.punkts |
| 3.4. | | Vai drīkst pārveidot projekta pieteikuma veidlapā sadaļas A3. tabulas skatījumu no vertikāli uz horizontāli. | | Sabiedrības integrācijas fonds ir izstrādājis un publicējis metodiskos norādījumus projektu pieteikuma aizpildīšanai, kuros sniegtas norādes par A.3. sadaļas aizpildīšanu ar informatīvu tekstu, nenorādot ierobežojumus tabulas aizpildīšanai. Ja tabula satur informāciju būtiski lielos apjomos, ievērojot burtu lieluma izmērus, projekta veidlapā atsevišķas lapas ar liela apjoma tabulām var tik aizpildītas horizontālā skatījumā. | Metodiskie norādījumi projekta pietikuma aizpildīšanai |
| 3.5. | | Kā nodrošināt publicitāti, ja aktivitāte ir notikusi pirms līguma noslēgšanas, piemēram, drukāti materiāli? | | Publicitātes prasības būs jānodrošina ar brīdi, kad tiks noslēgts projekta īstenošanas līgums.  Ievērojot konkursa nosacījumus un līgumā noteikto, projekta īstenotājam jānodrošina pietiekama programmas finansējuma publicitāte. Visos projekta ietvaros sagatavotajos materiālos jāpublicē Fonda logo un jānorāda: „Pasākumu finansiāli atbalsta Sabiedrības integrācijas fonds no Latvijas valsts budžeta līdzekļiem.” / “<Materiāla nosaukums> ir sagatavots ar Sabiedrības integrācijas fonda finansiālu atbalstu no Latvijas valsts budžeta līdzekļiem. Par <materiāla nosaukums> saturu atbild <Projekta īstenotāja vai materiāla autora nosaukums>.” Sociālajos tīklos publicētai informācijai par projekta norisi jālieto tēmturis #NVOCovid2021. Projekta īstenotājam jāievieto informācija par Projektu savā interneta vietnē (ja tāda ir) un jānodrošina tās regulāra aktualizēšana. Par materiāla sagatavošanu, izdošanu un nodošanu ir iespēja veidot rakstus, sižetus u.c. materiālus savā interneta vietnē, medijos vai citā publiskā brīvi pieejamā vidē, tādejādi nodrošinot projekta publicitāti. | Līguma 7.7. punkts |